VII. Focival a gyógyulásért jótékonysági futballtorna
2017.12.27.

Fővédnök: Jakab Gábor, az MLSZ Heves Megyei Igazgatóságának társadalmi elnöke

A torna célja: - adománygyűjtés a gyöngyösi Bugát Pál Kórház gyermekosztálya, az Age of Hope Alapítvány, a kétéves, epeút-elzáródással születő, májátültetésre váró Tóth Zarának, az agykárosodás ellen küzdő, látás és emésztési problémákkal élő Szappan Sophie-nak, a nyolcéves, leukémiával harcoló Vuk Rolandnak
                           - a sportbaráti kapcsolatok ápolása és építése
- a labdarúgás és a játékvezetés hagyományainak ápolása és népszerűsítése 
- a játék felhőtlen öröme

Helyszíne:         Dr. Fejes András Sport- és Rendezvénycsarnok, Gyöngyös, Gábor Áron utca

[bookmark: _GoBack]Ideje:                  2017.12.27, szerda, 08:40 óra     

A résztvevő csapatok:     
’A’ csoport: Gyöngyösi játékvezetők, Egri játékvezetők, Istenmezeje SE, Szőlőskert Nagyréde SC 
’B’ csoport: Magyar strandfoci válogatott, Újságírók, MLSZ Heves Megyei Igazgatósága, Gyöngyöshalászi öregfiúk
’C’ csoport: Bodon Péter FC, Bognár István és barátai, Magyar öregfiúk strandfoci válogatott, Selypi Kinizsi öregfiúk

Versenyszabályok:         
- A tornán mindenki a saját felelősségére vehet részt
- Játékidő: 1x15 perc
- Az óra folyamatosan megy, ám rendkívüli eseteknél (például: sérülés), a játékvezető megállítja
- A játékvezető a mérkőzések utolsó percében megállíthatja az órát olyan esetekben, amikor a labda játékon kívül van (például: szabadrúgás alkalmával, a sorfal felállításának idejére)
- Amennyiben egy csoportmérkőzés döntetlennel ér véget, a mérkőzést 1-1, kilenc méterről elvégzett büntetőrúgással kell eldönteni. Amennyiben ez sem hoz döntést, addig kell 1-1 büntetőt rúgni, amíg az egyik csapat nem nyer. Csapatonként az első 3 büntetőt 3 különböző játékosnak kell rúgnia, ezt követően bármelyik játékos elvégezheti a büntetőt, akár többször is. A győzelemért 3 pont, a döntetlen után büntetőkkel megszerzett győzelemért 2 pont, a döntetlen után büntetőkkel elszenvedett vereségért 1 pont, a vereségért 0 pont jár
- A csoportmérkőzések után a három csoport győztese körmérkőzést játszik a tornagyőzelemért. Amennyiben egy, a tornagyőzelemért vívott mérkőzés eredménye döntetlen, a mérkőzést 3-3, kilenc méterről elvégzett büntetőrúgással kell eldönteni. Amennyiben ez sem hoz döntést, addig kell 1-1 büntetőt rúgni, amíg az egyik csapat nem nyer. Csapatonként az első 3 büntetőt 3 különböző játékosnak kell rúgnia, ezt követően bármelyik játékos elvégezheti a büntetőt, akár többször is. A győzelemért 3 pont, a döntetlen után büntetőkkel megszerzett győzelemért 2 pont, a döntetlen után büntetőkkel elszenvedett vereségért 1 pont, a vereségért 0 pont jár

- Azonos pontszám esetén a csoportmérkőzések és a tornagyőzelemért vívott kömérkőzések során is az alábbiak döntenek:
1. az egymás elleni mérkőzésen szerzett több pont 
2. gólkülönbség
3. több rúgott gól
4. sorsolás
- Egy csapatból 5 mezőnyjátékos és 1 kapus lehet egyszerre a játéktéren
- A csapatnak első mérkőzése előtt le kell adnia a maximum 18 játékosa nevét, és csupán a listán szereplők léphetnek pályára a torna mérkőzésein
- Cserélni a felezővonalnál kijelölt zónában lehet
- A játéktér mérete: 20x40 méter
- A labda mérete: 5-ös
- A kapuk mérete: 5x2
- A büntetőrúgást 9 méterről kell elvégezni
- A büntetőterület a kézilabdapálya büntetőterületével megegyezik, azaz a kapus e területen (értsd: a hatoson) belül foghatja meg szándékosan kézzel a labdát
- A játékvezetők kétperces és végleges kiállítást alkalmazhatnak
- A véglegesen kiállított játékos a következő mérkőzésen nem játszhat
- A becsúszás, mint az ellenféllel szemben alkalmazott szerelési kísérlet nem megengedett, előfordulása esetén a játékvezető közvetett szabadrúgást ítél az ellenfél csapata javára a becsúszás helyéről. Ez igaz abban az esetben, ha a becsúszás a nagypályás játékszabályok szerint szabályos volt, azaz nem történt közvetlen szabadrúgást maga után vonó szabálytalanság. Ha igen, akkor a játékvezető azt bünteti.
- Amennyiben a labda az oldalvonalon hagyja el a játékteret, a labdát utoljára megjátszó játékos ellenfelének csapata jogosult bedobással vagy oldalberúgással folytatni a játékot
- Szabadrúgásnál az ellenfél minden játékosának legalább 5 méterre kell lennie a labdától
- Ha a labda – utoljára támadójátékost érintve - áthalad a kapuvonalon (és nem született gól), a kapus kézzel hozhatja játékba a labdát, így azonban közvetlenül nem szerezhet gólt
- Ha a labda érinti a mennyezetet, meg kell állítani a játékot, ebben az esetben a labdát utoljára megjátszó játékos ellenfelének csapata jogosult bedobással vagy oldalberúgással folytatni azt
- Hazaadás a labdarúgás játékszabályai szerint
- Kezdőrúgásból gól érhető el
- Egyéb kérdésekben a labdarúgás játékszabályai az irányadók
Díjazás:  1.hely: Kecskés Bence kupa, 2.,3. hely: kupa, emléklap, a többi csapat emléklapot kap
Különdíj:  gólkirály (ha több játékos szerez ugyanannyi gólt, akkor közülük a legidősebb kapja a díjat), legjobb kapus, legjobb játékos, legsportszerűbb csapat

VII. Focival a gyógyulásért jótékonysági teremlabdarúgó-torna menetrendje:

’A’ csoport:
08:40 Szőlőskert Nagyréde SC öregfiúk – Gyöngyösi játékvezetők
09:00 Egri játékvezetők - Istenmezeje SE öregfiúk
09:20 Egri játékvezetők - Szőlőskert Nagyréde SC öregfiúk
09:40 Istenmezeje SE öregfiúk – Gyöngyösi játékvezetők
10:00 Istenmezeje SE öregfiúk - Szőlőskert Nagyréde SC öregfiúk
10:20 Gyöngyösi játékvezetők – Egri játékvezetők
’B’ csoport:
10:40 Gyöngyöshalászi öregfiúk – MLSZ Heves Megyei Igazgatóság
11:00 Magyar strandfoci válogatott - Újságírók
11:20 Újságírók – Gyöngyöshalászi öregfiúk
11:40 MLSZ Heves Megyei Igazgatóság – Magyar strandfoci válogatott
12:00  Magyar strandfoci válogatott – Gyöngyöshalászi öregfiúk
12:20 MLSZ Heves Megyei Igazgatóság - Újságírók
’C’ csoport:
12:40 Bodon Péter FC – Selypi Kinizsi öregfiúk
13:00 Bognár István és barátai – Magyar öregfiúk strandfoci válogatott
13:20 Magyar öregfiúk strandfoci válogatott – Bodon Péter FC
13:40 Bognár Istán és barátai- Selypi Kinizsi öregfiúk
14:00 Bodon Péter FC – Bognár István és barátai
14:20 Magyar öregfiúk strandfoci válogatott – Selypi Kinizsi öregfiúk
Hármas döntő:
14:40 A1-B1
15:00 Gála mérkőzés: GYAK utánpótlás
15:15 C1-A1
15:35 Gála mérkőzés: GYAK utánpótlás
15:50 Kollányi Zsuzsi fellépése 
16:05 B1-C1
16:45 Eredményhirdetés, zárás

Gyöngyös, Dr. Fejes András Sport- és Rendezvénycsarnok
2017.12.27.
